小雪前三日鍾冠之約余侍老人行山舟發後洪入杜塢自鄭蓋庵過閬山趨翔鳳山菁山徧覽楊墳秀園遂至何山道場山乘興薄吳興訪玉湖書院水晶境界而歸自戊子至庚子陰晴相半勝處輒徘徊賦詩飲酒偉哉觀也數詩見後 出閬山
作者：洪咨夔
朝代：宋

paragraphs: 無雨又無日，此行天相之。
荒園遺木老，古隧得峰奇。
霜晚蔬猶劍，風溫茗已旗。
行厨何用許，勝處可忘饑。